stanford-oval/wikipedia huggingface dataset:
שיקגו
בקולנוע ובטלוויזיה

תעשיית הקולנוע החלה לפרוח בשיקגו בעידן הראינוע, עד תחילת שנות ה-20 של המאה ה-20. שיקגו הייתה המרכז של מספר אולפני קולנוע מרכזיים באותה תקופה. הבולט ביניהם הוא Essaney Studios, אולפן שהעסיק לתקופה קצרה את צ'ארלי צ'פלין, עדנה פורביאנס וגלוריה סוונסון, והפיק בין השאר את מזמור חג המולד. סרטים בכיכובו של צ'פלין שהופקו בשיקגו באותה תקופה כוללים את "A Night Out",‏ "The Champion", ו-"The Bank". אולפן נוסף שפעל בשיקגו הוא Selig Polyscope Company. באותה תקופה הופקו בעיר גם מספר מכובד של "סרטי גזע" (אנ'), שהופקו עבור קהל אפרו-אמריקאי. בסוף העשור השני של המאה העשרים, החלה תעשיית הקולנוע בעיר לדעוך, כשאולפנים רבים עברו לקליפורניה. עם זאת, שיקגו נשארה מרכז של הפצה של סרטי קולנוע.
תעשיית הקולנוע החלה לפרוח שוב בעיר בשנות השמונים. עם הסרטים שהופקו בעיר או בפרבריה בעשור זה, נמנים שמתי ברז למורה, צבע הכסף, שעשועים מסוכנים הבלתי משוחדים, כשהארי פגש את סאלי, האחים בלוז, בנוגע לאתמול בלילה, בת 16 הייתי ומועדון ארוחת הבוקר (צולם בפרבר דס פליינס). בעשור לאחר מכן הופקו בעיר מספר סרטים בולטים, כגון שכחו אותי בבית (צולם בפרבר וינטקה), קנדימן והחתונה של החבר שלי.
בשנת 2009 נכנס לתוקפו חוק שאישר הקלות במס להפקות שיתקיימו באילינוי. החוק נוצר, בין השאר, מתוך הבנה שערים אחרות, כמו טורונטו, שואבות אליהן הפקות קולנוע באמצעות הקלות במיסים. כך למשל, הסרט שיקגו שעלילתו מתרחשת כולה בעיר, צולם בעיר הקנדית. בנוסף, אף שמספר סרטים, כמו הצד שלו הצד שלה והאביר האפל, צולמו בעיר, כמות ההפקות החלה להצטמצם, עם 14 סרטים בלבד בשנת 2009. ההקלה במיסים הוארכה מאז מספר פעמים והצליחה למשוך הפקות לעיר. מספר סדרות טלוויזיה צולמו במאה ה-21 בשיקגו, בין השאר הודות לפתיחת סניף של אולפני סינספייס (אנ') בעיר בשנת 2011. האולפנים היו אחראים על הפקה של יותר מ-40 סדרות בשיקגו, ביניהן חסרי בושה, פארגו, אימפריה, סדרות הזיכיון "שיקגו" ואוטופיה; ומספר סרטים, כמו רובוטריקים 3: אפלת הירח, מפוצלים ופרא.
החל מ-"In Old Chicago"‏ (1937), סרט על השרפה הגדולה של שיקגו, נוצרו סדרות וסרטים רבים שעוסקים באירועים אמיתיים שהתרחשו בעיר. חלק ניכר מיצירות אלה עוסק ביחסי גזע ופשע מאורגן בעיר. כך לדוגמה, נוצרו מספר סרטים שעוסקים באל קפונה, כגון אל קפונה (1959), טבח יום ולנטיין (1967) שעוסק באירוע שידוע באותו הכינוי, הסרטים "קפונה" משנת 1975 ומשנת 2020 והבלתי משוחדים (1987). הסרט שי-ראק (אנ')‏ (2015) של ספייק לי עוסק באלימות כנופיות בשכונה אנגלווד בדרום העיר. הסדרה משפט השבעה משיקגו (2020) של אהרן סורקין עוסקת במשפט של השבעה משיקגו, שהואשמו בקשירת קשר לאחר שהשתתפו במחאות בעיר בשנת 1968, בהן עוסק גם הסרט מדיום קול (אנ'). סרטים אחרים שמבוססים על אירועים אמיתיים בשיקגו, באופן מלא או חלקי, כוללים את "Call Northside 777" (אנ'), המחזמר "שיקגו", ליגה משלהן, ומשחק חזק.
ערים תאומות

לשיקגו יש 31 ערים תאומות:
גאנה אקרה, גאנה (מ־1989)
ירדן עמאן, ירדן (מ־2004)
פרו ארקיפה, פרו
יוון אתונה, יוון (מ־1997)
סרביה בלגרד, סרביה (מ־2005)
הממלכה המאוחדת ברמינגהאם, הממלכה המאוחדת (מ־1993)
קוריאה הדרומית פוסן, קוריאה הדרומית (מ־2007)
מרוקו קזבלנקה, מרוקו (מ־1982)
הודו דלהי, הודו (מ־2001)
דרום אפריקה דרבן, דרום אפריקה (מ־1997)
אירלנד גאלוויי, אירלנד (מ־1997)
שוודיה גטבורג, שוודיה (מ־1987)
גרמניה המבורג, גרמניה (מ־1994)
פקיסטן קראצ'י, פקיסטן (מ־2008)
אוקראינה קייב, אוקראינה (מ־1991)
הרפובליקה העממית של סין שאנגחאי, הרפובליקה העממית של סין (מ־1985)
שווייץ לוצרן, שווייץ (מ־1998)
מקסיקו מקסיקו סיטי, מקסיקו (מ־1991)
איטליה מילאנו, איטליה (מ־1973)
רוסיה מוסקבה, רוסיה (מ־1997)
יפן אוסקה, יפן (מ־1973)
צרפת פריז, צרפת (מ־1996)
ישראל פתח תקווה, ישראל (מ־1994)
הרפובליקה העממית של סין שן-יאנג, הרפובליקה העממית של סין (מ־1985)
צ'כיה פראג, צ'כיה (מ־1990)
ברזיל סאו פאולו, ברזיל (מ־2005)
פקיסטן לאהור, פקיסטן (מ־2007)
ישראל קריית גת, ישראל (מ־1994)
קנדה טורונטו, קנדה (מ־1991)
ליטא וילנה, ליטא (מ־1993)
פולין ורשה, פולין (מ־1960)
גלריה

קו הרקיע עם שמות גורדי השחקים
הנייבי פיר
מרכז ג'ון האנקוק
קמפוס אוניברסיטת שיקגו במרכז אוון
מגדל סירס בעל 110 הקומות הוא הבניין הגבוה ביותר בשיקגו. כאשר בנייתו הושלמה בשנת 1974 הוא היה הבניין הגבוה ביותר בחצי הכדור המערבי
אקווריום שד (משמאל)
האמפיתיאטרון בפארק המילניום
רכבת עילית עוצרת בתחנה שברחוב פולרטון
הגלגל הענק הראשון בהיסטוריה. גלגל ענק זה נבנה בשיקגו לרגל התערוכה העולמית ב-1893
תצלום אוויר של ה"נייבי פייר" ומתקן טיהור המים שלידו
בניין המקדש בשיקגו השייך לכנסייה המתודיסטית, גורד שחקים בסגנון נאו-גותי
העיר שיקגו במבט מימת מישיגן
ראו גם

| --- | --- |
: ספר: שיקגו
אוסף של ערכים בנושא הזמינים להורדה כקובץ אחד.
קהילת יהודי שיקגו
המטרופולין של שיקגו
פרוורי החוף הצפוני של שיקגו
גורדי שחקים מוקדמים
ענבר לביא

| --- | --- |

לביא כאורחת בפרימיירת "דמדומים 4: שחר מפציע - חלק 2", 2012
 לידה:  27 באוקטובר 1986 (בת 38) רמת גן, ישראל 
 מדינה:  ישראל 
 תקופת הפעילות:  מ-2004
 עיסוק:  שחקנית
 מקום לימודים:  מכון לי סטרסברג לתיאטרון ולקולנוע 
 בן זוג:  כריסטוף סנדרס (2009–2013)   דן בר שירה (2021–הווה)
 פרופיל ב-IMDb
 
ענבר לביא (נולדה ב-27 באוקטובר 1986) היא שחקנית ישראלית. נודעה לראשונה בזכות גילום דמותה של רביבה בסדרה "הג'וב הכי גרוע" שבערוץ MTV האמריקאי. בנוסף מוכרת מתפקידיה בסדרות ההוליוודיות "מתחזים" בתור מאדי, "לוציפר" בתור חוה, ו"נמלטים" בתור שיבא.
ביוגרפיה

לביא נולדה ברמת גן, וגדלה והתחנכה בחולון. אביה, זוהר לביא, הוא איש עסקים שבעברו התמודד ברשימת העבודה לכנסת, הוא צבר ממוצא פולני. אמה, שושנה (לבית זיני), היא מזכירה, ישראלית ממוצא מרוקאי. הוריה התגרשו. ללביא אח ושתי אחיות.
למדה בתיכון קריית שרת בחולון, ולאחר מכן למדה בבית הספר לאמנויות הבמה סופי מוסקוביץ' בתל אביב. בעת היותה תלמידת תיכון עבדה במשרה חלקית בספריית וידאו, וכך נחשפה לקולנוע ולטלוויזיה אמריקאית. לביא החליטה לא לשרת בצה"ל לאחר שביקשה להתגייס ולשרת בתחום המשחק, אולם כאשר הוצע לה תפקיד "נהגת בוס", השתחררה על רקע פרופיל רפואי נמוך.
בגיל 17 ירדה מהארץ כדי להתנסות בקריירת משחק מעבר לים. היא עברה להתגורר אצל קרובי משפחה בניו יורק ולבסוף התגלגלה להוסטל בהארלם, שם עברה חוויה טראומטית. במשך חצי שנה עבדה, בין השאר, כמלצרית. לאחר שאזל כספה עברה לברוקלין, לקומונה עם ישראלים נוספים. בתום כמה חודשים, עברה ללוס אנג'לס והחלה ללמוד במכון לי סטרסברג לתיאטרון ולקולנוע, אליו הצליחה להשיג מלגת לימודים מלאה.
בשנת 2006, בראשית דרכה כשחקנית, גילמה את קורדיליה בהצגה השייקספירית "המלך ליר" שהועלתה בלוס אנג'לס.
ב-2008 החלה להופיע בסדרות טלוויזיה הוליוודיות: "הלוחשת לרוחות", "המלאכיות של צ'רלי", "המפענחת", "ילדות שמנות", "התרסקות", "מחשבות פליליות", "CSI" ו"הפמליה".
בשנת 2010 גילמה את אלאנה הנסיכה הלוחמת בסרט "עלילות האימפריה הקדומה". בעקבות הופעתה לוהקה לתפקידים נוספים, בסרט "Getting that girl" ובסרט "Street Kings 2", ובסרט האימה "Underground".
ב-2013 גילמה את אמה, התפקיד הראשי בסרט האימה "בית האבק". כן גילמה את רביבה, אמריקאית-ישראלית מובטלת, בסדרה "הג'וב הכי גרוע" של רשת MTV אמריקה. בקיץ באותה שנה, הובילה את קמפיין הפרסום של חברת הביגוד הישראלית "העין השלישית".
ב-2014 שיחקה בעונה בסדרה "כנופיות אל איי". בנוסף, השתתפה בסדרה "ילדי האנרכיה" בתור וינסום. באותה שנה גם התראיינה לתוכנית האירוח של קרייג פרגוסון והצטלמה לכתב העת "Maxim" האמריקאי.
החל מאמצע 2015 לביא משחקת בעונתה השנייה של סדרת דרמת המתח "הספינה האחרונה" את תפקידה של נספח צה"ל בתוך חיל הים האמריקאי. גם כן ב-2015, שיחקה את סוניה בסרט הפעולה "צייד המכשפות האחרון" (אנ') בכיכובו של וין דיזל. באותה שנה שיחקה גם בתפקיד אורח בסדרה "קאסל".
ב-2017 כיכבה לביא בסדרת הקומדיה שחורה "מתחזים" בתפקיד מאדי, נוכלת מקצועית, ברשת Bravo האמריקאית. כן גם גילמה את שיבא בעונה החמישית של סדרת הטלוויזיה "נמלטים". לאחר מכן, היא מילאה תפקיד ראשי בסרט הקומי "Sorry for Your Loss" בתור לורי שיצא לאקרנים ב-2018.
ב-2019 שיחקה בתור איב (חוה המקראית) בעונה הרביעית של הסדרה האמריקאית "לוציפר", בהמשך שבה לשחק את הדמות במספר פרקים בעונה החמישית והשישית.
ב-2021, הוציאה לביא את סינגל הבכורה שלה "Puppet Master".
בשנת 2022 החלה לגלם את דמותה של שני רוסו בעונה הרביעית של הסדרה "פאודה".
חיים אישיים

בשנת 2004 ירדה מהארץ, ועברה להתגורר בקליפורניה שבארצות הברית.
בשנים 2009–2013 הייתה בזוגיות עם השחקן האמריקאי כריסטוף סנדרס (אנ'). בספטמבר 2021 נישאה בישראל לבן זוגה הישראלי דן בר שירה, המתגורר עמה בלוס אנג'לס. ב-2025 דיווחה על הריון ראשון.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | ילדות שמנת | פיונה | פרק: "All about Honesty" |
| 2009 | המפענחת | ונסה אלמסיאן | פרק: "Maternal Instincts" |
| 2009 | הפמליה | סאדי | פרק: "Security Briefs" |
| 2009 | הלוחשת לרוחות | בריאנה | פרק: "See No Evil" |
| 2009 | מחשבות פליליות | גינה קינג | פרק: "The Performer" |
| 2009 | התרסקות | סידני | פרק: "Master of Puppets" |
| 2010 | CSI: מיאמי | מאיה פארוק | פרק: "Dishonor" |
| 2010 | שומרת סוד | פלורה מוטרו | פרק: "A Priest Walks into a Bar" |
| 2011 | המלאכיות של צ'רלי | דומיניק ברי | פרק: "Royal Angels" |
| 2012 | CSI | צ'סטיטי / הת'ר טייל | פרק: "Strip Maul" |
| 2013–2012 | הג'וב הכי גרוע | רביבה | תפקיד ראשי; 12 פרקים |
| 2014 | כנופיות אל-איי | ורוניקה "וי" דאוטסון | תפקיד ראשי; 13 פרקים |
| 2014 | ילדי האנרכיה | ווינסום | 2 פרקים |
| 2015 | קאסל | פארה דארווזה | 2 פרקים |
| 2015 | הספינה האחרונה | רווית ביווס | תפקיד חוזר; עונה 2 (6 פרקים) |
| 2017–2018 | מתחזים | מאדי | תפקיד ראשי; 2 עונות (20 פרקים) |
| 2017 | נמלטים | שיבא | תפקיד ראשי; עונה 5 (9 פרקים) |
| 2019–2021 | לוציפר | איב (חוה המקראית) | תפקיד ראשי; עונות 4–6 (9 פרקים) |
| 2020 | סטאמפטאון | מקס | 3 פרקים |
| 2022 | פאודה | שני רוסו | תפקיד ראשי (עונה 4); 12 פרקים |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | עלילות האימפריה הקדומה | אלאנה |  |
| 2011 | מלכי הרחוב 2: עיר המנועים | ליילה סאליבן |  |
| 2011 | Getting That Girl | ג'נה גפריס |  |
| 2011 | Underground | לילית טרוז |  |
| 2012 | בשם הכסף | טליה |  |
| 2013 | בית האבק | אמה |  |
| 2015 | צייד המכשפות האחרון | סוניה |  |
| 2018 | משתתפים בצערך | לורי |  |
| 2021 | שמונה מתנות לחג |  | תפקיד ראשי; |
הערות שוליים

1 2 3  אלקנה שור, פרוייקט הלביא: ענבר לביא עושה את הוליווד, באתר nrg‏, 12 בדצמבר 2011
↑  מיקי לוין, ‏ענבר לביא כובשת את ניו יורק, באתר מעריב השבוע, 13 בפברואר 2013
1 2  ענבר לביא: "בחו"ל אני חיה סוג של חלום, פה זאת המציאות", באתר ‏מאקו‏, 9 בספטמבר 2022
1 2  יעל געתון‏, "הלוואי שהייתה לי זוגיות, לא משנה לי שלא יהיה יהודי", באתר וואלה, 9 באפריל 2018
↑  מאיה כהן, ענבר הולכת להוליווד, ישראל היום, 20 בינואר 2010
1 2  מיקי לוין, יהודיה על הסט: ענבר לביא מככבת בחו"ל, nrg, 21 באוקטובר 2012
1 2  עידן יוסף ימין, ענבר לביא שלא הכרתן: "קמפיינים? זה לא מעניין אותי", את, 28 באוקטובר 2015
1 2  מיקי לוין, ‏ענבר לביא כובשת עוד תחנה בהוליווד, באתר מעריב אונליין, 17 בנובמבר 2014
↑  גיל משעלי, ‏היי סקסי ליידי: ענבר לביא לוהטת , באתר ‏מאקו‏, 19 בדצמבר 2013
↑  "נטלי פורטמן יש רק אחת, אז אני מנסה להיות ענבר לביא", באתר ‏מאקו‏, 28 ביוני 2015
1 2   מאיה בניטה, "נלחמתי בהוליווד על כל פת לחם", באתר הארץ, 16 במאי 2017
↑  מלי זיידמן, בתפקיד הנוכלת: הישראלית הכי עסוקה בהוליווד שאתם לא מכירים, באתר Xnet‏, 17 במאי 2018
↑  מערכת ערוץ התרבות, ‏קיפר סאת'רלנד חם, "נני" מתחממת וענבר לביא כבר רותחת, באתר ‏מאקו‏, 29 במרץ 2016
1 2 3  רן בוקר, ענבר לביא ("לוציפר") מצטרפת ל"פאודה", באתר ynet, 17 באוקטובר 2021
↑  צעד תימני, באתר ‏מאקו‏, 22 במרץ 2017
↑  מערכת ערוץ התרבות, ‏מעלה מעלה, באתר ‏מאקו‏, 9 במאי 2017
↑  עדן יואל, ‏הכל אודות חוה, באתר ‏מאקו‏, 21 באוגוסט 2020
↑  גיא פינס, ‏כמו מלאכית: כוכבת "לוציפר" על החתונה בישראל, באתר ‏מאקו‏, 28 באוגוסט 2021
↑  זיוה מוגרבי-קובני, מה לוציפר יגיד? ענבר לביא התחתנה, ואנחנו עפנו על חליפת החתן, ישראל היום, 14 בספטמבר 2021
↑  לילך מרקוביץ', ‏בגיל 38: השחקנית הישראלית הבינלאומית ענבר לביא בהיריון ראשון, באתר ‏מאקו‏, 17 בפברואר 2025
↑  שמונה מתנות לחג, באתר yes
| --- | --- |
בקרת זהויות :  NLI: 987008637787805171  VIAF: 5802159337542813150009   WorldCat (עם VIAF): 5802159337542813150009 
לביא כאורחת בפרימיירת "מהיר ועצבני 6", 2013
לביא, 2013
פרד סבאג'

| --- | --- |

פרד סבאג', 1989
 לידה:  9 ביולי 1976 (בן 48) שיקגו, ארצות הברית 
 שם לידה:  Frederick Aaron Savage 
 מדינה:  ארצות הברית 
 תקופת הפעילות:  מ-1985
 מקום לימודים:  אוניברסיטת סטנפורד  בית ספר ברנטווד 
 בת זוג:  ג'ניפר לין סטון
 צאצאים:  3
 פרופיל ב-IMDb
 
פרד סבאג' (באנגלית: Fred Savage; נולד ב-9 ביולי 1976) הוא שחקן, מדובב, במאי ומפיק יהודי-אמריקאי. הוא ידוע בעיקר בזכות תפקידו כקווין ארנולד בסדרת הטלוויזיה האמריקאית "שנות הקסם", ששודרה בשנים 1988–1993. את קריירת המשחק המצליחה בילדותו הוא הצליח למנף בבגרותו לקריירת בימוי מצליחה בטלוויזיה.
ביוגרפיה

סבאג' נולד בשיקגו שבאילינוי לג'ואן ולואיס סבאג' אשר היו עקרת בית וסוכן נדל"ן תעשייתי. בתחילה סבאג' גדל ביישוב גלנקו שבמדינת אילינוי לפני שמשפחתו עברה לקליפורניה. אחיו הצעיר הוא השחקן בן סבאג' אשר כיכב בתפקיד הראשי בסדרה "ילד פוגש עולם", ואחותו הצעירה היא השחקנית והמוזיקאית קאלה סבאג'. סבו וסבתו היו מהגרים יהודים מפולין, אוקראינה, גרמניה ולטביה. הוא גדל כיהודי-רפורמי.
פרד החל לשחק בגיל צעיר והוא הופיע בהתחלה בפרסומות בטלווזיה. בשנת 1986 שיחק לראשונה בקולנוע בסרט "The Boy Who Could Fly". הופעות המסך הראשונות של סבאג' היו במספר תוכניות טלוויזיה כולל אזור הדמדומים. בשנת 1987 שיחק בסרט "הנסיכה הקסומה" בתפקיד הנכד החולה לצד פיטר פאלק.
בשנת 1988 לוהק לתפקיד פורץ הדרך בקריירה שלו בתור הנער הרגיש והמופנם קווין ארנולד בסדרה "שנות הקסם" שעלילתה התרחשה בשנות ה-60 ושנות ה-70. תפקיד ראשי עליו קיבל שתי מועמדויות לגלובוס הזהב ושתי מועמדויות לאמי, ובכך הפך לשחקן הצעיר ביותר אי פעם שהיה מועמד לפרס אמי בקטגוריית השחקן הראשי הטוב ביותר בסדרה קומית (בהיותו בן 13). הוא נשאר בסדרה עד שהסתיימה ב-1993. במהלך תקופה זו, הוא הופיע במספר סרטים, ובראשם וייס ורסה (1988) (סרט קומדיה בז'אנר החלפת גוף), וגם בסדרה "מפלצות קטנות".
לאחר תום "שנות הקסם" חזר סבאג' בגיל 17 ללמוד בבית הספר הפרטי ברנטווד במחוז לוס אנג'לס שבקליפורניה ואחר כך למד באוניברסיטת סטנפורד. תפקיד הטלוויזיה הראשון שלו אחרי התיכון היה סיטקום ברשת NBC בשם "Working", שרץ במשך 2 עונות בכיכובו. לסבאג' היו סדרה של תפקידי אורח במהלך שנות ה-90 ושנות ה-2000 בסדרה "ילד פוגש עולם" (יחד עם אחיו הצעיר בן סבאג') ובסרט "אוסטין פאוורס - גולדממבר".
לקראת סוף שנות ה-90 הוא החליט להתמקד יותר ויותר בבימוי ובהפקה במקום במשחק. לאורך השנים סבאג' ביים והפיק פרקים רבים בסדרות טלוויזיה מצליחות רבות, כולל "פילדלפיה זורחת", "משפחה מודרנית" ו"מרוששות". בשנים 2015 עד 2016 הוא ביים והפיק את סדרת הטלוויזיה הקומית "The Grinder" בכיכובו של רוב לאו, בה סבאג' שיחק גם בתפקיד ראשי. התוכנית בוטלה לאחר עונה אחת.
במקביל לקריירת הבימוי סבאג' השתתף לאורך השנים בהפקות שונות כולל דיבוב הדמות הראשית בסדרת האנימציה ג'נרטור רקס, הוא שיחק בסדרה "חברים מהקולג'" ברשת נטפליקס והוא הנחה את התוכנית "Child Support" אשר הופקה על ידי ריקי ג'רווייס.
חיים אישיים

ב-7 באוגוסט 2004 סבאג' התחתן עם חברת ילדותו ג'ניפר לין סטון. לבני הזוג נולדו שלושה ילדים.
פילמוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 1986 | The Boy Who Could Fly | לואי מייקלסון |  |
| 1987 | Dinosaurs! | פיליפ |  |
| 1987 | הנסיכה הקסומה | הנכד |  |
| 1988 | Vice Versa | צ'רלי סימור / מרשל סימור | זכה בפרס סאטורן בקטגוריית ההופעה הטובה ביותר של שחקנ/ית צעיר/ה |
| 1989 | Little Monsters | בריאן סטיבנסון |  |
| 1989 | The Wizard | קורי וודס |  |
| 1997 | A Guy Walks Into a Bar | ג'וש כהן | סרט קצר |
| 1998 | ספר הג'ונגל | בתפקיד עצמו (המספר) |  |
| 2002 | חוקי המשיכה | "נרקומן בשם מארק" |  |
| 2002 | אוסטין פאוורס - גולדממבר | מספר שלוש / החפרפרת |  |
| 2004 | The Last Run | סטיבן גודסון |  |
| 2004 | Welcome to Mooseport | בולארד |  |
| 2018 | Super Troopers 2 | בתפקיד עצמו | הופעת קמיע בסצנה בסוף הסרט |
| 2018 | Once Upon a Deadpool | הנכד / בתפקיד עצמו | גרסת ה-PG13 של הסרט דדפול 2 |
פילמוגרפיה > טלוויזיה

| שנה | שם הסדרה | תפקיד | הערות |
| --- | --- | --- | --- |
| 1986 | אזור הדמדומים | ג'ף מאטינגלי | שיחק בפרק אחד |
| 1986–1987 | Morningstar/Eveningstar | אלן בישופ | שיחק ב-7 פרקים |
| 1987 | Convicted: A Mother's Story | מת'יו ניקרסון | סרט טלוויזיה |
| 1987 | מיצי מימי ועוד | מאוסר | השתתף בדיבוב פרק אחד |
| 1988 | ABC Weekend Special: Runaway Ralph | גארפילד | סרט טלוויזיה |
| 1988 | Run Till You Fall | דייוויד ראובן | סרט טלוויזיה |
| 1988–1993 | שנות הקסם | קווין ארנולד | שיחק בתפקיד ראשי ב-115 פרקים זכה בפרס פרס בחירת הקהל בקטגוריית כוכב הטלוויזיה של השנה היה מועמד לפרס גלובוס הזהב בקטגוריית השחקן הטוב ביותר בסדרת טלוויזיה והיה מועמד לפרס אמי בקטגוריית השחקן הראשי הטוב ביותר בסדרה קומית |
| 1990 | When You Remember Me | מייק מילס | סרט טלוויזיה |
| 1990 | סאטרדיי נייט לייב | בתפקיד עצמו | מנחה בפרק אחד |
| 1991 | Christmas on Division Street | טרבור אטווד | סרט טלוויזיה |
| 1992 | סיינפלד | בתפקיד עצמו | שיחק בפרק אחד |
| 1996 | No One Would Tell | בובי טניסון | סרט טלוויזיה |
| 1996 | How Do You Spell God? | בתפקיד עצמו (מספר) | סרט טלוויזיה |
| 1997 | בגבולות המסתורין | דני מרטין | שיחק בפרק אחד |
| 1997–1999 | Working | מאט פייזר | שיחק בתפקיד ראשי ב-39 פרקים |
| 1998 | ילד פוגש עולם | סטיוארט | שיחק בפרק אחד |
| 2001–2003 | Oswald | אוסוולד | דיבוב, 25 פרקים |
| 2001–2003 | Nick Jr. | בתפקיד עצמו (המנחה) | הנחה את התוכנית בין ה-3 בספטמבר 2001 עד 29 באוגוסט 2003 |
| 2003 | חוק וסדר: מדור מיוחד | מייקל גרדנר | שיחק בפרק אחד |
| 2004 | ליגת הצדק ללא גבולות | האנק הול / הוק | דיבוב, פרק אחד |
| 2004–2007 | קים פוסיבול | וויגו | דיבוב, 2 פרקים |
| 2006 | משפחה בהפלצה(אנ') | מיץ' קראמב | שיחק בתפקיד ראשי ב-13 פרקים |
| 2006 | Holidaze: The Christmas That Almost Didn't Happen | ראסטי | דיבוב, ספיישל טלוויזיוני |
| 2009 | איש משפחה | בתפקיד עצמו | דיבוב בפרק אחד |
| 2010–2013 | ג'נרטור רקס | נוח ניקסון | דיבוב, 22 פרקים |
| 2011 | Mr. Sunshine | בתפקיד עצמו | שיחק בפרק אחד |
| 2011 | הכול לטובה | בתפקיד עצמו | שיחק ב-3 פרקים |
| 2014–2016 | בוג'ק הורסמן | גובר / ריצ'י אוסבורן | דיבוב, 2 פרקים |
| 2015–2016 | הכריש | סטיוארט סנדרסון | היה מועמד לפרס בחירת מבקרי הטלוויזיה בקטגוריית השחקן הטוב ביותר בסדרה קומית |
| 2017–2019 | חברים מהקולג' | מקס אדלר | היה חלק מצוות השחקנים הראשי במשך שתי עונות |
| 2018 | Child Support | בתפקיד עצמו | מנחה יחד עם ריקי ג'רווייס |
| 2018 | רובוט צ'יקן | אוסוולד, סטיב, משקיע בווסטוורלד | דיבוב, פרק אחד |
| 2018 | משפחה מודרנית | קיילב | שיחק בפרק אחד |
| 2018 | ההמבורגרים של בוב | פרקר | דיבוב, פרק אחד |
| 2018–2021 | הקונרים | ד"ר הרדינג | שיחק ב-7 פרקים |
| 2019 | What Just Happened??! with Fred Savage | בתפקיד עצמו | מנחה |
| 2020 | Home Movie: The Princess Bride | הנכד | שיחק בפרק אחד |
| 2022 | אפטר פארטי | ווהן | שיחק בפרק אחד |
הערות שוליים

1 2  "Fred Savage Biography (1976-)". Filmreference.com. נבדק ב-22 במרץ 2013. {{cite web}}:  (עזרה)
↑  Shirley, Don (16 בדצמבר 2001). "LA Times: Theater; Not Just Acting Like an Adult; Fred Savage contemplates his roots – as a performer and a Jew – for 'Last Night of Ballyhoo". Articles.latimes.com. נבדק ב-22 במרץ 2013. {{cite web}}:  (עזרה)
↑  "Fred Savage Emmy Nominated". Emmys.com. נבדק ב-22 במרץ 2013. {{cite web}}:  (עזרה)
↑  Rusoff, Jane Wollman (2 בפברואר 1998). "Life after 'Wonder Years' is 'Working' for Fred Savage". www.cnn.com. {{cite web}}:  (עזרה)
| --- | --- |
בקרת זהויות :  NLI: 987007457279605171  PLWABN: 9810550532705606  BNE: XX4874865  BnF: cb14043412c (data)  ISNI: 0000 0000 7246 1966  LCCN: n91047301  NTA: 328553433  VIAF: 93907601   WorldCat (עם VIAF): 93907601
טירת שוורין

טירת שוורין (ידועה גם כארמון שוורין, בגרמנית: Schweriner Schloss) היא מבנה מסוג שלוס (אנ') בעיר שוורין, בירת מדינת מקלנבורג-מערב פומרניה בגרמניה. הטירה נמצאת על אי באגם שוורין (אנ'), האגם המרכזי של העיר. במשך שנים הטירה הייתה מקום משכנם של הדוכסים והדוכסים הגדולים של מקלנבורג (אנ') ולאחר מכן של מקלנבורג-שוורין.
כיום חלקה של הטירה משמש כמשכן הפרלמנט (לנדטאג) של מדינת מקלנבורג-מערב פומרניה וחלקה האחר פתוח לתיירים. הטירה נחשבת לאחד המבנים החשובים בסגנון ההיסטוריציזם הרומנטי (אנ') באירופה. כינויה של הטירה הוא נוישוונשטיין של הצפון.
ב-2024 הוכרז אתר מורשת עולמית של אונסק"ו בשם מכלול המגורים של שוורין, הכולל את הטירה ועוד כמה עשרות מבנים ששירתו את הדוכסות ברחבי העיר.
היסטוריה > שנים מוקדמות

הטירה מוזכרת לראשונה במסמכים היסטוריים משנת 973. לפי המסמכים שבט פולאבי מקונפדרצית האובוטריטיים (אנ') בנה מבצר על אי באגם שוורין (אנ'). ב-1160 שבטים גרמאניים בהנהגתו של הינרייך הארי תקפו את המבצר. בתגובה האובוטריטיים בהנהגתו של ניקלוט (אנ') החריבו את המבצר ונסוגו. השבטים הגרמאניים שהשתלטו על המבצר הבינו את חשיבותו האסטרטגית של האי ומיקומו המרשים והחלו בבניית מבצר חדש באי. באותה שנה נוסדה גם העיר שוורין.
היסטוריה > מאות 16 עד-17

בזמן שלטונו של ג'ון אלברט הראשון, דוכס מקלנבורג (אנ') (1525-1576) המבצר הוסב לארמון. בניית הארמון כללה שימוש בטרקוטה (שהובאה מליבק), חומר בנייה נפוץ בצפון גרמניה בתקופת הרנסאנס. קפלת המבצר שופצה בהשראת כנסיות בטורגאו ודרזדן והפכה לכנסייה הפרוטסטנטית הראשונה במדינה. שער הטירה בנוי בסגנון ונציאני מוקדם ובו תיאור ישו נושא את הצלב. בחלונות הצפוניים של הכנסייה מתוארים סיפורים מהביבליה שצוירו על ידי האמן וילם ואן דן ברוק (אנ'). במהלך המאה ה-16 נבנו באסטיונים להגנת הטירה וניתן לראותם עד היום. ב-1617 החלו עבודות לשיפוץ הטירה בסגנון הרנסאנס של ארצות השפלה (אנ'). העבודות נקטעו עקב מלחמת שלושים השנים.
היסטוריה > המאה ה-19 ואילך

ב-1837, עם חזרת מושב הדוכס לטירה, פאול פרידריך, הדוכס הגדול של מקלנבורג-שוורין הורה לארכיטקט גיאורג אדולף דמלר לשפץ את הטירה. העבודה נפסקה לאחר זמן קצר בהוראת יורשו של הדוכס, פרידריך פרנץ השני (אנ') שרצה לתכנן מחדש את הטירה באופן מוחלט. רק חלקים בודדים של הטירה מהמאות ה-16 וה-17 נשמרו. גיאורג אדולף דמלר אימץ כמה רעיונות מהארכיטקטים גוטפריד זמפר (אנ') ופרידריך אוגוסט שטילר ושאב השראה מטירות בסגנון הרנסאנס הצרפתי ומשאטו צרפתיים מתקופת הרנסאנס בעמק הלואר (למשל טירת שאמבור). הטירה הפכה ליצירתו הגדולה ביותר. שטילר, יורשו של דמלר בתפקיד, הוסיף כמה שינויים, ביניהם את הפסל הרכוב של ניקלוט (אנ') ואת הכיפה.
הארכיטקט הברלינאי היינריך סטראק (אנ') נבחר לעבודת עיצוב הפנים של הטירה. העבודה נעשתה ברובה על ידי בעלי מלאכה מברלין ושוורין.
ב-1913 שרפה כילתה חלקים נרחבים מהטירה. שיקום הקירות החיצוניים הושלם אך המשך העבודות נקטע ב-1918 עם פרוץ המהפכה הגרמנית, הדחתו של הדוכס הגדול והקמת המדינה החופשית מקלנבורג-שוורין. בהמשך הטירה הפכה למוזיאון וב-1948 למקום מושב הפרלמנט של המדינה (לנדטאג). בתקופת גרמניה המזרחית, בשנים 1981 – 1952, הטירה שימשה כמכללה לגננות ולאחר מכן כמוזיאון עד 1993 (האורנג'רי (אנ') שימש כמוזיאון מ-1961 ומ-1974 כמה חדרים מחודשים הפכו אף הם למוזיאון). החל משנות ה-90 המאוחרות של המאה שעברה הטירה שבה לשמש כמקום מושבו של הפרלמנט. פעולות שימור וחידוש רבות נעשו באתר, רובן נשלמו עד 2019.
גלריה

הטירה והגן
הכניסה לטירה
הכיפה ופסל הנסיך ניקלוט (אנ')
כס הדוכס הגדול
הערות שוליים

↑  מכלול המגורים של שוורין באתר אונסק"ו (באנגלית)
| --- | --- |
בקרת זהויות :  NLI: 987007288850605171  GND: 4244878-5  LCCN: sh88007366  VIAF: 234681829   WorldCat (עם VIAF): 234681829
אנג'י סטון

| --- | --- |

 לידה:  18 בדצמבר 1961 קולומביה, ארצות הברית 
 פטירה:  1 במרץ 2025 (בגיל 63) מונטגומרי, ארצות הברית 
 שם לידה:  Angela Laverne Brown
 שם במה:  Angie Stone 
 מוקד פעילות:  ארצות הברית 
 תקופת הפעילות:  1979–2025 (כ־46 שנים) 
 סוגה:  רית'ם אנד בלוז
 שפה מועדפת:  אנגלית 
 כלי נגינה:  כלי מקלדת, סקסופון 
 חברת תקליטים:  אריסטה רקורדס, ג'יי רקורדס, קונקורד רקורדס, סטאקס רקורדס 
 בן או בת זוג:  ד'אנג'לו 
 מספר צאצאים:  2 
 www.theangiestone.com
 פרופיל ב-IMDb
 
אנג'י סטון (אנג'לה לאברן סטון, לבית בראון; 18 בדצמבר 1961 – 1 במרץ 2025) הייתה זמרת, כותבת שירים, שחקנית ומפיקה אמריקאית.
ביוגרפיה

סטון נולדה וגדלה בקולומביה (קרוליינה הדרומית) שם החלה לשיר גוספל בתחילה בכנסייה הבפטיסטית Nazareth תחת ניצוחו של הכומר בלייקלי סקוט. אביה, שהיה חבר בהרכב מקומי של מוזיקת גוספל, לקח אותה לראות הופעות של אמני גוספל שונים, בין היתר The Singing Angels וה Gospel Keynotes.
היא התפרסמה בסוף שנות ה-70 כשהייתה חברה בהרכב ההיפ הופ The Sequence. בתחילת שנות ה-90 היא הצטרפה להרכב הרית'ם אנד בלוז ה-Vertical Hold, וחתמה חוזה עם אריסטה רקורדס על אלבום סולו. אלבום הסולו הראשון שלה נקרא Black Diamond. האלבום יצא בשנת 1999 וזכה לפרס תקליט הזהב של איגוד תעשיית ההקלטות האמריקאי (RIAA). באלבום הזה נכלל הסינגל No More Rain (In This Cloud).
האלבום השני שלה נקרא Mahogany Soul ויצא בשנת 2001. הסינגל מתוכו "Wish I Didn't Miss You" הפך ללהיט. אחריו היא הוציאה את האלבומים Stone Love (בשנת 2004) ו-The Art of Love &amp; War (ב-2007). אלבום זה היה האלבום הראשון שלה במצעד אלבומי הרית'ם אנד בלוז/היפ-הופ בארצות הברית.
בשנות ה-2000 היא פנתה לראשונה לתחום המשחק. הופעת הבכורה שלה במשחק בקולנוע הייתה ב-2002 בקומדיה חתיכה בהפתעה ואת הבכורה שלה בתחום המשחק בתיאטרון עשתה שנה לאחר מכן בברודוויי, במחזמר שיקגו שם שיחקה את תפקיד ביג מאמא מורטון. היא שיחקה לאחר מכן בתפקידים נוספים בקולנוע ובטלוויזיה וגם במספר הפקות מוזיקה.
סטון הייתה מועמדת לשלושה פרסי גראמי וזכתה פעמיים בפרסי המוזיקה של סול טריין. בשנת 2021 היא קיבלה את פרס סמל מוזיקת הנשמה בתחרות המוזיקה השחורה. ב-2024 היא הייתה זמרת אורחת בשיר "No Stressing" של דיימון ליטל, שזכה במקום הראשון במצעד ה-Gospel Airplay של בילבורד.
ב-1 במרץ 2025 סטון נהרגה בתאונת דרכים. היא הייתה בת 63 במותה.
קריירה > 1979–1985: הרצף

בסוף שנות ה-70, כשסטון הייתה בת 16, היא הקימה הרכב בשם The Sequence. בהרכב היו 2 נשים נוספות. הם היו הרכב הראפ השני שהוחתמו בחברת "שוגר היל רקורדס" לאחר שעברו אודישן בקרוליינה הדרומית. ב-1980 סינגל של ההרכב בשם Funk You Up נהיה להיט לאחר שהגיע למקום ה-15 במצעד השבועי של שירי ה-R&B/היפ-הופ. השלישייה זכתה לסדרת להיטים, כהרכב הראפ הנשי הראשון במהלך השנים הראשונות של ההיפ הופ. ההרכב היה פעיל עד 1985.